CELEX: C2005/155/18
Language: sk
Date: 2005-06-25 00:00:00
Title: Vec C-191/05: Žaloba podaná 28. apríla 2005 Komisiou Európskych spoločenstiev proti Portugalskej republike

25.6.2005   
            
            
               SK
            
            
               Úradný vestník Európskej únie
            
            
               C 155/9
            
         Žaloba podaná 28. apríla 2005 Komisiou Európskych spoločenstiev proti Portugalskej republike
   (Vec C-191/05)
   (2005/C 155/18)
   Jazyk konania: portugalčina
   Komisia Európskych spoločenstiev, v zastúpení: Michel van Beck a António Caeiros, splnomocnení zástupcovia, ktorí si zvolili adresu na doručovanie v Luxemburgu, podala 28. apríla 2005 na Súdny dvor Európskych spoločenstiev žalobu proti Portugalskej republike.
   Žalobkyňa navrhuje, aby Súdny dvor:
   
               1)
            
            
               určil, že Portugalská republika si tým, že zmenila hranice osobitne chráneného územia (OCHÚ) „Moura, Mourão a Barrancos“, pričom vylúčila oblasť chrániacu druhy voľne žijúceho vtáctva, ktorých ochrana je dôvodom vytvorenia tohto OCHÚ, nesplnila povinnosti, ktoré jej vyplývajú z článku 4 ods. 1 smernice Rady 79/409/EHS z 2. apríla 1979 o ochrane voľne žijúceho vtáctva (1),
            
         
               2)
            
            
               zaviazal Portugalskú republiku nahradiť trovy konania.
            
         Žalobné dôvody a hlavné tvrdenia
   
               1)
            
            
               Osobitne chránené územie Moura, Mourão a Barrancos bolo vytvorené portugalskou vládou 23. septembra 1999 zákonným dekrétom č. 384-B/99 z 23. septembra 1999. Hranice tohto územia sú stanovené v prílohe XXIV tohto zákonného dekrétu.
            
         
               2)
            
            
               Z informácií poskytnutých portugalskými orgánmi vyplýva, že zmena hraníc osobitne chráneného územia Moura, Mourão a Barrancos zákonným dekrétom č. 141/2000 z 20. mája 2000 nemá žiadne vedecké opodstatnenie. Z judikatúry Súdneho dvora však vyplýva, že k vylúčeniu druhov, ktorých ochrana sa pokladá za potrebnú, je možné pristúpiť len na základe vedeckých dôvodov.
            
         
      (1)  Ú. v. ES L 103, s. 1